 नहीं ।'
जानती थी पतिदेव के लौट आने दादा कितनी फजीहत करेंगे । वे अपनो आदत से लाचार थे । मेरा जी हल्का-फुल्का-सा चारों ओर कूद रहा था। एक बार उनके दर्शन होंगे। दादा की कोर भी कहाँ जाकर दवी ! अब देखती हूँ प्रकाश के साथ किस तरह पेश आयेंगे। मैं रोज उनकी बाट जोहने लगी । पति की मुझे चिन्ता न थी । मैं जानती थी वे केवल दादा के भय से भाग निकले हैं। उनमें पौरुष और साहस नाम मात्र को नहीं । इतना बल उनमें नहीं कि आत्महत्या या अन्य किसी असाधारण काम की आशंका उनकी ओर से की जा सके । मैं कभी यह न सोचती थी कि वह नागपुर भाग जा सकेंगे । लेकिन दादा के भय और नवविवाहिता पत्नी के सामने गाली- अपमान की मर्म-व्यथा से बचने के लिये वह न जाने किस प्रकार भागते हुए नागपुर पहुँच गये थे । संभव है प्रकाश की ओर से अब दादा का
भाव बदल जाय ।
वे न आये । दादा का तार पाकर उनके पिता स्वयं मेरे पति को लेकर आ पहुँचे। मैं जानती थी कितना प्रचण्ड अभिमान उनमें हैं । यदि उतना बड़ा अहं उनमें न होता तो वे इतने ऊँचे कवि न हो पाते । उनके पिता सीधे और लम्बे क़द वाले गैर वर्ण के गठे हुए एक अति विनम्र व्यक्ति ज्ञात हुए । लखनऊ से आने के बाद इस बार भोजन मैं बनाया करती थी, क्योंकि सास को पुत्र की चिन्ता में रोने-धोने से फुर्सत न थी । आने के दिन जब उन्होंने खाना खाया तो थाली के पास दस रुपये रखते हुए बोले- 'बहू ! तुम्हारा नेग है यह । मैंने आज पहले पहल तुम्हारे हाथ की रसोई खाई है ।" बगल में दादा बैठे भोजन कर रहे थे। उन्होंने एक दो बार रोका पर मेरी सास ने दादा को ही रोकते हुए कहा - 'क्या हुआ ? ले लेने दो । छोटे भाई की बहू को दिया जाता
है । पर अभी तुमने ( प्रकाश के पिता ) बहू का मुँह नहीं देखा । देखकर देना - जल्दी क्या है। दो चार दिन रहोगे न